El Mario Monreal acull l'obra d'Amparo Ortizá fins al 2 de febrer
10 de gener 2020

![](/media/px0fuflb/93_c_re-pintant-9.jpg)  
_La regidora de Cultura, Asun Moll, (esquerra) i l'alcalde de Sagunt, Darío Moreno, (dreta) amb l'artista, Amparo Ortizá (centre)_

  

Dijous, 9 de gener, va tindre lloc la inauguració de la mostra Re-pintant de l'artista local Amparo Ortizá en el Centre Cultural Mario Monreal. L'exposició suposa una revisió d'alguns dels quadres que l'artista ja va pintar per a interpretar-los. A la inauguració, a més de la pròpia Ortizá, van estar presents l'alcalde de Sagunt, Darío Moreno, i la regidora de Cultura, Asun Moll. La mostra de pintures romandrà en el Mario Monreal fins al 2 de febrer i es podrà visitar de dilluns a dissabte de 9 a 21 hores de manera gratuïta.

  

En algunes de les obres exposades, l'artista local revisa les seues pròpies pintures i les repinta en un exercici d'aprenentatge constant, interessant-se més pel què que pel com, donant-li prioritat a la temàtica enfront de la tècnica, principalment acrílic sobre llenç, i agrupant els quadres en tres blocs: Cos, Casa i Món com a espais que habitem.

  

![](/media/ivpfozut/93_c_re-pintant-7.jpg)  
![](/media/ajjdmjn0/93_c_re-pintant-23.jpg)![](/media/wsaczhyt/93_c_re-pintant-32.jpg)  
![](/media/01vm2sdk/93_c_img_1925.jpg)  
  

Segons l'artista, «**pinte perquè puc i per això, esta exposició**». Ortizá és conscient que té el privilegi de poder pintar, «**i este privilegi comporta la responsabilitat de com utilitzar-lo, per això en esta mostra he intentat utilitzar la pintura com un instrument de reflexió que puga suposar un motor de canvi**». L'artista local manifesta que les persones utilitzem les eines que a cada moment ens són més útils per a estar en el món. «**Jo he utilitzat la pintura per a visibilitzar i visibilitzar-me, qüestionar i qüestionar-me, proposar i proposar-me, pensar i pensar-me**», conclou Ortizá.

  

La mostra, en paraules de l'artista, «**és un reflex d'una espècie de laboratori que es construïx i descontruïx dia a dia, en un permanent estat d'alerta per a no naturalitzar en les seues pràctiques quotidianes ni pictòriques les convencions heretades que perpetuen desigualtats i opressions**».

  

![](/media/wnrhdqkn/93_c_re-pintant-24.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-mario-monreal-acull-l-obra-d-amparo-ortiza-fins-al-2-de-febrer/ "Facebook")
*   [](http://twitter.com/share?url=https://aytosagunto.es/va/actualitat/el-mario-monreal-acull-l-obra-d-amparo-ortiza-fins-al-2-de-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mario-monreal-acull-l-obra-d-amparo-ortiza-fins-al-2-de-febrer/ "Linked In")
*   [](mailto:?body=https://aytosagunto.es/va/actualitat/el-mario-monreal-acull-l-obra-d-amparo-ortiza-fins-al-2-de-febrer/)